पूर्ण स्वराज
31 दिसम्बर 1929 को भारतीय राष्ट्रीय कांग्रेस का वार्षिक अधिवेशन तत्कालीन पंजाब प्रांत की राजधानी लाहौर में हुआ। इस ऐतिहासिक अधिवेशन में कांग्रेस के ‘पूर्ण स्वराज’ का घोषणा-पत्र तैयार किया तथा 'पूर्ण स्वराज' को कांग्रेस का मुख्य लक्ष्य घोषित किया। जवाहरलाल नेहरू, इस अधिवेशन के अध्यक्ष चुने गये।
भारतीय इतिहास तिथिक्रम
1907- कांग्रेस का सूरत अधिवेशन। यहाँ कांग्रेस के नरमदलिए और उग्रवादी गुटों में झड़प होने के कारण अधिवेशन को बीच में ही स्थगित कर देना पड़ा। इसके उपरांत १९०८ से १९१६ के लखनऊ अधिवेशन में पुनः मिलने तक उग्रवादी धड़ा कांग्रेस से अलग रहा।